19. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ  Αριθ. 5 της 21/29 Ιαν. 1966 (ΦΕΚ Α΄  17) Περί εγκρίσεως πληρώσεως οργανικών θέσεων ανωτέρου και κατωτέρου διδακτικού προσωπικού των Ανωτάτων Εκπαιδευτικών Ιδρυμάτων. Δια την ταχυτέραν πλήρωσιν κενών οργανικών θέσεων του ανωτέρου και κατωτέρου διδακτικού προσωπικού των Ανωτάτων Εκπαιδευτικών Ιδρυμάτων δεν απαιτείται εφεξής έγκρισις της εξ Υπουργών Τετραμελούς Επιτροπής, κρινομένης εν προκειμένω επαρκούς της υπό του Υπουργού των Οικονομικών εγγράφως παρεχομένης εγκρίσεως, εφ’ όσον η πλήρωσις αφορά εις θέσεις προβλεπομένας υπό του προϋπολογισμού των, ως άνω, Ιδρυμάτων, και αποκλειομένης της προσλήψεως προσωπικού υπό των εν λόγω Ιδρυμάτων υπό τύπον προσωρινότητος άνευ της εγκρίσεως του Υπουργού Οικονομικών υπό την αίρεσιν της, εκ των υστέρων, λήψεως ταύτης. 20. Ε΄ ΣΥΝΤΑΚΤΙΚΗ ΠΡΑΞΙΣ  της 9/14 Ιουν. 1967 (ΦΕΚ Α΄ 100) Περί εξυγιάνσεως και αποκαταστάσεως ευρυθμίας των Ανωτάτων Εκπαιδευτικών Ιδρυμάτων. Λαβόν υπ’ όψιν την υπό Στοιχ. Α΄ Συντακτικήν Πράξιν «περί ασκήσεως της Συντακτικής και Νομοθετικής εξουσίας κλπ.», προτάσει του Υπουργού Εθνικής Παιδείας και Θρησκευμάτων, αποφασίζει: Άρθρ.1.-Καθηγηταί ή Υφηγηταί των Ανωτάτων Εκπαιδευτικών Ιδρυμάτων τίθενται εις κατάστασιν διαθεσιμότητος διαρκείας μέχρις 6 μηνών, δυναμένης να παραταθή εφ’ άπαξ επί ίσον χρονικόν διάστημα, δι’ ένα των κατωτέρω λόγων: α)Εάν επέδειξαν διαγωγήν ασυμβίβαστον προς την ιδιότητα αυτών ως δημοσίων λειτουργών και καθηγητών ή υφηγητών Ανωτάτων Ιδρυμάτων ή πολιτείαν εν γένει ανάρμοστον προς το αναγκαιούν ήθος Ανωτάτων Εκπαιδευτικών διδασκάλων. β)Εάν πράξεις και ενασχολήσεις αυτών εκτός της παρ’ η υπηρετούσι σχολής ήσαν δείγματα ουχί αφοσιώσεως εις την επιστήμην και την ην κατείχον θέσιν, αλλά χρησιμοποιήσεως τούτων δι’ άλλους σκοπούς ασυμβιβάστους προς το καλώς νοούμενον καθηγητικόν αξίωμα, όπως ούτως έμενεν έκθετος εις ποικίλα σχόλια. γ)Εάν δεν διέθετον την αναγκαίαν επάρκειαν ή καταλληλότητα δια την ην κατέχουσι θέσιν η άνευ προηγουμένης εκλογής υπό των Σχολών κατάληψις καθηγητικής θέσεως εμπίπτει κατ’ εξοχήν εις την διάταξιν της παρούσης παραγράφου. δ)Εάν αι πράξεις και η διαγωγή αυτών μαρτυρούσιν ότι ούτοι δεν εμφορούνται από το αρμόζον και με το κρατούν κοινωνικόν καθεστώς συμβιβαζόμενον πνεύμα και τα εθνικά ιδεώδη. ε)Εάν εισήλθον ανωμάλως εις την υπηρεσίαν και άνευ προηγουμένης κρίσεως της παρ’ η υπηρετούσι Σχολής ή άλλης ισοβάθμου Σχολής σχετικής με την καθηγητικήν έδραν ή θέσιν, ή άνευ προηγουμένης κρίσεως περί προαγωγής εις καθηγητικήν έδραν. Η υπό επιτροπών κατά Νόμον γενομένη εκλογή καθηγητών νεοϊδρυθέντων Εκπαιδευτικών Ιδρυμάτων ή νεοϊδρυθεισών Σχολών θεωρείται ως κανονική εκλογή, ως επίσης η μετά σύμφωνον γνώμην της οικείας Σχολής γενομένη προαγωγή εκτάκτου καθηγητού κανονικώς ως τοιούτου εκλεγέντος εις τακτικόν καθηγητήν της αυτής έδρας. Ως ανώμαλος εκλογή θεωρείται και ο διορισμός ή αναδιορισμός ή μετάθεσις εις καθηγητικήν θέσιν άνευ προηγουμένης αποφάσεως της οικείας Σχολής ή του οικείου Συλλόγου καθηγητών και ανεξαρτήτως αν τούτο επιτρέπετο υπό των εκάστοτε δημιουργηθέντων Νόμων. Άρθρ.2.-Η εις διαθεσιμότητα θέσις λαμβάνει χώραν δι’ αποφάσεως του Προέδρου και του Αντιπροέδρου της Κυβερνήσεως και του Υπουργού Εθνικής Παιδείας και Θρησκευμάτων δημοσιευομένης εις την Εφημερίδα της Κυβερνήσεως και κοινοποιουμένης εις τας οικείας Σχολάς. Άρθρ.3.-Μαθήματα διδασκόμενα παρά καθηγητων       εις     διαθεσιμότητα    κατά    τα ανωτέρω  (Αντί της σελ. 49) Σελ. 49(α) 315-123 Ανώτερο Διδακτικό Προσωπικό 31.Α.δ.19-20 τεθέντων, ανατίθενται δι’ αποφάσεως του Υπουργού Εθνικής Παιδείας και Θρησκευμάτων προς διδασκαλίαν εις άλλους καθηγητάς της Σχολής μετά γνώμην της Σχολής και εφ’ όσον αύτη θεωρήση τούτο αναγκαίον. Άρθρ.4.-Οι εις διαθεσιμότητα τιθέμενοι κατά τα ανωτέρω καθηγηταί λαμβάνουσι τα 2/3 των εκάστοτε αποδοχών εν ενεργεία καθηγητών κατά τον αυτόν χρόνον και κατά το αυτό σύστημα καθ’ ο καταβάλλονται αι αποδοχαί των εν ενεργεία ομοιοβάθμων των. Άρθρ.5.-Εις τας διατάξεις του παρόντος υπόκεινται και αι Ανώταται Σχολαί αίτινες ήθελον χαρακτηρισθή δια την εφαρμογήν του παρόντος ως τοιαύται δι’ αποφάσεως του Υπουργού Παιδείας. Κατά των βάσει της παρούσης Συντακτικής Πράξεως εκδιδομένων διοικητικών Πράξεων είναι απαράδεκτος η άσκησις παρά τω Συμβουλίω Επικρατείας προσφυγής ή αιτήσεως ακυρώσεως. Σελ.50(α)  315-124 31.Α.δ.20 Ανώτερο Διδακτικό Προσωπικό 